《题罗浮山中阁》
宋代·陈元晋

大海漫天驾叶舟，来登中阁问仙游。
泉声急泻三更雨，云气深藏六月秋。
雾湿中天龙出洞，日腾沧海蜃收楼。
禅床静数愔愔息，身在清都最上头。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。